166 MUSKETOV V. J.: 
A TURÁNI 
VAGY. ARAL-KASZPII MEDENCZE GEOLOGIAI VISZONYAIRÓL. 
MusKETrov V. J.-tól. 
(Ehhez a II. tábla.) 
MuskErov V. J. hét évi (1874—1880) középázsiai utazásaiban a 
Tien-san-Pámir hegységnek és a tőlük nyugatra elterülő sivatag alföldeknek 
geologiai tanulmányozását tűzte ki czéljául. Buvárlatainak első része nem 
régen látott napvilágot egy orosz nyelven irt vaskos kötetben, melyhez 
külön franczia szöveggel ellátott térképfüzet is van mellékelve. 
A megjelent I. kötet" a turáni vagy máskép, aral-kaszpi lapálylyal 
foglalkozik; első részében a tárgyra vonatkozó irodalmat kritikailag fel- 
sorolja, a második rész a medencze pusztai térségeinek geologiáját nyujtja. 
MusxkEerov e tartalmas kötete általános érdekű geologiai tételekről ad 
kimerítő felvilágosítást ; különösen az Aral- és a Kaszpi tó egykori kiterjedé- 
séről, a Feketetengerrel való összefüggéséről találhatni benne figyelemre 
méltó megfigyeléseket, melyek a turáni mélyedés egykori tenger elboriításáról 
fennálló nézeteket lényegesen átalakítani vannak hivatva. Nem kevésbbé 
fontosak azon tapasztalatok, melyeket Musxkzrov a futóhomok felhalmozó- 
dásáról és az Amu-derja medenczéjének változtatásairól közöl. 
A turáni medencze nem egy tekintetben rokon és hasonló multú 
Európa legnagyobb kontinentális lapályával, a nagy magyar medenczével. 
Kanyargó folyóinknak, futóhomok-térségeinknek geologiája még megoldásra 
vár; többszörösen tanulságos és érdekes ezért nekünk az, a mit MUSKETov 
az aral-kaszpi medencze egykori tengeri elborításáról és a futóhomok- 
képződményekről írt. 
Minthogy az orosz nyelv ismerete körünkben nincs elterjedve, rövid 
irodalmi ismertetéssel hasztalan utaltunk volna a könyv becses tartalmára. 
Ezért terjedelmesebb kivonat közlését határoztuk el; melylyel, az idecsatolt 
térképet is hozzávéve, kedves szolgálatot vélünk a magyar geologiának tenni, 
midőn az Alföld geologiájának tanulmányozásához a hozzá hasonló térsége- 
x Turkesztán. Geologiai s orographiai leirása az 1874-től 1880-ig terjedő 
utazáson gyüjtött adatok alapján. Irta: MuskErov V. J. 1. kötet két részben. 
A turkesztáni medencze, általános földtani térképével, 42 fametszetű ábrával, két 
könyomatú és egy szines kőnyomatú táblával. Szent-Pétervár, 1886. 
